cyanic-selkie/wikianc huggingface dataset:
Նիկոլ Քիդման
2010-2015
2010 թվականի սեպտեմբերի 17-ին ContactMusic.com-ը հայտարարեց, որ Քիդմանը վերադառնում է Բրոդվեյ, որպեսզի մարմնավորի Ալեքսանդրա Դել Լագոյին Թենեսի Ուիլյամսի «Երիտասարդության քաղցր թռչուն» պիեսի Դեվիդ Քրոմերի էկրանավորման մեջ՝ Սքոթ Ռուդինի պրոդյուսերությամբ ։ 2011 թվականի օգոստոսի 30-ին Քրոմերը Նյու Յորք Թայմսին (The New York Times) տրված հարցազրույցի մեջ ասաց, որ ֆիլմը դուրս չի գա մեծ էկրան 2011-ի աշնանը, ինչպես նախապես հայտարարվել էր, սակայն նկարահանումները ակտիվ ընթացքի մեջ են ։ 2011 թվականի հունիսին Քիդմանը մասնակցություն ունեցավ Փիթ Դեքսթերի «Լրագրավաճառը» նովելի ադապտացված տարբերակի նկարահանումներին՝ Լի Դենիելսի ռեժիսորությամբ. Նիկոլի նկարահանումները թրիլերում սկսվեցին 2011 թվականի օգոստոսի 1-ին, իսկ «Լրագրավաճառը» հայտնվեց էկրաններին 2012 թվականին ։ Ֆիլմում դերասանուհին մարմնավորում է մահապարտների խմբակից Շարլոթ Բլեսսին և նկարահանվել է մի շարք սեքսուալ տեսարաններում, որոնց մասին, ինչպես նշում է ինքը, հիշել է ֆիլմի ամբողջական դիտումից հետո միայն. «Ես մտածեցի. լավ է, որովհետև սա այն է, ինչ ես արել եմ» ։ Աշխարհի առաջատար քննադատները ճանաչեցին այս դերակատարումը թերևս Քիդմանի ֆիլմագրության մեջ լավագույնը ։ Ճակատագրական գեղեցկուհու բարդ կերպարի մարմնավորման համար Քիդմանը կրկին առաջադրվեց «Ոսկե գլոբուսի» և Ամերիկայի կինոգիլդիայի մրցանակի։
2012 թվականի ապրիլին մի շարք աղբյուրներ, այդ թվում Variety-ն, լուր տարածեցին, որ բանակցություններ է վարվում Քիդմանի հետ՝ խաղալու Գրեյս Քելլի դերը կենսագրական «Գրեյսը Մոնակոյից» ֆիլմում։ Ֆիլմը դեպքերը կենտրոնացած էին 1962 թվականի ճգնաժամի վրա, երբ Շառլ դը Գոլը, շրջափակման մեջ վերցնելով փոքրիկ Մոնակո իշխանությունը, հարկային դրախտի հնարավորություն տվեց մի շարք հարուստ ֆրանսահպատակների ։
Նիկոլի ձայնով հնչունավորվել է պրոմո-տեսահոլովակը, որը Ավստրալիան որպես հայտ ներկայացրել է Ֆուտբոլի աշխարհի 2018 թվականի առաջնության անցկացման համար։ 5 րոպեանոց հոլովակը ցուցադրվեց նաև 2010 թվականի Ֆուտբոլի աշխարհի առաջնության ժամանակ ՀԱՀ-ում ։ 2012 թվականին թողարկվեց Վիրջինիա Վուլֆի «Փարոսի վրա» գրքի աուդիոտարբերակը Audible.com կայքում՝ հնչունավորված Նիկոլ Քիդմանի կողմից ։
Քիդմանը հանդես է եկել Պակ Չան Ուկի «Սթոքեր» (2013) ֆիլմում, ինչն արժանացավ քննադատների դրական արձագանքին, իսկ երկրորդ պլանի լավագույն դերակատարման համար Քիդմանն առաջադրվեց «Սատուրն» մրցանակի։ 2013 թվականի ապրիլին նա ընտրվեց որպես Կաննի կինոփառատոնի հիմնական մրցույթի ժյուրիի անդամ ։
2014 թվականին Քիդմանը խաղացել է կենսագրական «Գրեյսը Մոնակոյից» ֆիլմի գլխավոր դերում, որը 1962 թվականի ճգնաժամի ժամանակագրությունն էր, երբ Շառլ դը Գոլը շրջափակման էր ենթարկել գաճաճ պետությունը՝ բարկանալով Մոնակոյի կարգավիճակի վրա, որը հարկերից ապահովում էր ունևոր ֆրանսահպատակներին։ Այդ ժամանակ էր, որ Քելլին մտածում էր հոլիվուդյան վերադարձի մասին Ալֆրեդ Հիչքոքի «Մարնի»-ում։ Մրցույթից դուրս հանդես գալով 2014 թվականի Կաննի փառատոնում՝ ֆիլմն ստացավ բավականին շատ բացասական արձագանքներ ։ Քիդմանը հանդես է եկել նաև երկու ֆիլմում Քոլին Ֆերտի հետ, որոնցից առաջինը բրիտանա-ավստրալիական պատմական «Երկաթուղայինը» դրաման էր, որում Քիդմանը խաղում էր պաշտոնյայի կնոջը՝ Պատրիսիա Լոմաքսին, և նրա խաղն արժանացավ դրական արձագանքների ։ «Մոնրեալ» թերթից Քեթրին Մոնկը Քիդմանի դերակատարման մասին գրում էր. «Դա իսկական դերասանական վարպետության կտոր էր, որ գերազանցում է Տեպլիցկու՝ խանութից գնված շրջանակներին, բայց սա այն Քիդմանն է, որն ամենամեծ անկնկալ է ներկայացնում։ Նրա հոնքերը մարմարյա կամարների փոխվելուց հետո առաջին անգամ Օսկարի ավստրալիացի հաղթողը իրոք զարհուրելի էր» ։ Երկրորդը՝ բրիտանական «Մինչև քնելս» թրիլերում Քիդմանի դերակատարումը դրական արձագանք գտավ։ Ֆիլմում նա խաղում էր ավտովթարից փրկված, բայց ուղեղի վնասվածքով Քրիստին Լուկասին ։ Քիդմանը 2014 թվականին հանդես է եկել «Փադդինկտոնի արկածները» ընտանեկան ֆիլմում չարագործի դերում։
Հունվարի 23-ին Քիդմանը ներկայացել է ավստրալա-իռլանդական «Անծանոթ երկիր» դրամա-թրիլերում, որով բացվել է 2015 թվականի «Սանդենս» ֆիլմերի փառատոնը, որտեղ հանդիսատեսը «խանդավառ» արձագանքեց Քիդմանի դերակատարմանը ։ Նա նաև հանդես է եկել Ջեյսոն Բեյթմանի ռեժսորությամբ «Ֆենգ ընտանիքը» ֆիլմում, որի պրոդյուսերը հենց Քիդմանի «Բլոսոմ ֆիլմս» ընկերությունն էր։ Այս ֆիլմով բացվեց 2015 թվականի Տորոնտոյի միջազգային կինոփառատոնը։ Այլ գործերից են կենսագրական «Անապատի թագուհին» ֆիլմը, որտեղ Քիդմանը կերտել է ճանապարհորդ, գրող, հնագետ, հետախույզ, քարտեզագիր և քաղաքական գործիչ Գերտրուդա Բելլին, և «Հանճարը» ֆիլմը Քոլին Ֆերտի և Գայ Փիրսի մասնակցությամբ։ Քիդմանը խաղացել է 2015 թվականի «Գաղտնիքը նրանց աչքերում» թրիլերի գլխավոր դերում, որի ռեժիսորը Բիլի Ռեյն էր, խաղընկերները՝ Ջուլիա Ռոբերթսը և Չիվեթել Էջիոֆորը։
Ավելի քան 15 տարի անց Քիդմանը վերադարձավ Մեծ Բրիտանիայի «Վեսթ Էնդ»՝ հանդես գալով Նոել Քոուարդ թատրոնի «Լուսանկար 51» ներկայացման մեջ։ 2015 թվականի սեպտեմբերի 5-ից մինչև նոյեմբերի 21-ը նա կատարում էր բրիտանացի գիտնական Ռոզալինդ Ֆրանկլինի դերը, բեմադրիչ՝ Մայքլ Գրանդաջ ։ Ներկայացման հիմքում ընկած էր ԴՆԹ-ի կառուցվածքի ուսումնասիրության մեջ Ֆրանկլինի ներդրումները և դերը։ Քիդմանը և բեմադրությունը վաստակեցին «ջերմ գրախոսություններ»      ։ Նրա վերադարձը Վեսթ Էնդ պսակվեց հաջողությամբ, հատկապես «Լուսանկար 51»-ում դերակատարման համար մրցանակի նվաճումից հետո   ։
2016-ից այժմ
2016 թվականին Քիդմանի խաղը «Առյուծ» ֆիլմում արժանացավ բուռն արձագանքների, այդ թվում առաջադրվեց «Օսկարի» որպես երկրորդ պլանի լավագույն դերասանուհի, որը նրա չորրորդ առաջադրումն էր, ինչպես նաև Critics’ Choice Movie Awards-ի՝ երկրորդ պլանի լավագույն դերասանուհի, ԱՄՆ կինոդերասանների գիլդիայի կինոմրցանակ՝ երկրորդ դերի լավագույն դերակատարման համար, BAFTA մրցանակ՝ որպես երկրորդ պլանի լավագույն դերասանուհի։
Երաժշտական գործունեություն
Նիկոլը հայտնի է նաև երաժշտարվեստում. նա ինքնուրույն է կատարել «Մուլեն Ռուժ!» ֆիլմի իր բոլոր երաժշտական հատվածները, ինչպես նաև բրիտանացի երգիչ Ռոբբի Վիլիամսի հետ համատեղ ձայնագրել է Somethin’ Stupid սինգլը (Ֆրենկ Սինատրայի համանուն երգի քավեր տարբերակը), որն առաջին տեղն է զբաղեցրել բրիտանական սինգլների հիթ-շքերթում և այնտեղ հանգրվանել է 3 շաբաթ անընդմեջ։ Նիկոլը նաև ինքն է կատարել Նորմա Ջին անունով իր հերոսուհու վոկալ համարները պինգվինների մասին «Ուրախ ոտքեր» անիմացիոն ֆիլմում՝ դրա հետ միասին երգելով նաև Պրինցի Kiss երգը։ «Ինը» երաժշտաֆիլմում դերասանուհին կատարել է Unusual Way դասական ստեղծագործությունը։
Գովազդներ
Բացի կինոյում ունեցած շռնդալից հաջողություններից, Նիկոլին սպասում էին ոչ պակաս հաջող աշխատանքներ գովազդի աշխարհում. դերասանուհին դարձավ «Շանել» (Chanel) բրենդային նորաձևության տան «Շանել No. 5» (Chanel No. 5) աշխարհահռչակ օծանելիքի դեմքը։ Երկու կողմերի համագործակցությունը սկսվեց հեռուստատեսային և տպագիր նյութերից՝ պատրաստվելով «Մուլեն Ռուժ!»-ի ռեժիսոր Բազ Լուրմանի մասնակցությամբ գովազդային ընկերության շրջանակներում 2004, 2005, 2006 և 2008 թվականների արձակուրդների ընթացքում։ Բազմամիլիոնանոց գովազդային հոլովակում, որն անվանվեց «Ֆիլմ No. 5» (N° 5 the Film), նկարահանվել է նաև Ռոդրիգո Սանտորոն։ Գովազդը ամենաթանկարժեքն է բիզնեսի աշխարհում. 1 րոպեի ամբողջական արժեքը 4-րոպեանոց հոլովակում գնահատվում է $11 միլիոն։ Իսկ ինքը Քիդմանը ստացել է ամենաբարձր վարձատրությունը գովազդի պատմության հոնորարների մեջ. նկարահանումներին մասնակցելու համար նրան վճարվել է $3, 71 միլիոն, այսինքն՝ $928 հազար 1 րոպեի համար ։
Դերասանուհին նաև դարձավ շվեյցարական ժամագործական «Օմեգա» (Omega) հայտնի ընկերության դեմքը ՝ ներկայացնելով Omega Watches (2005 թվական) և Ladymatic (2010 թվական)  ապրանքատեսակները։
2007 թվականի հունիսի 25-ին պարզ դարձավ, որ դերասանուհին դարձել է «Նինթենդոյի» Nintendo DS նոր գովազդային ընկերության դեմքը, որի հիմնական նպատակը More Brain Training ինտելեկտուալ խաղերի գովազդն էր եվրոպական շուկայում ։
Ընտանիք և հարաբերություններ
Մինչև առաջին ամուսնությունը 1980-ականներին դերասանուհին սիրավեպ ուներ ավստրալիացի դերասան Մարկուս Գրեմի հետ ։ Այնուհետև Նիկոլը «Ամպրոպի օրեր» ֆիլմի նկարահանումների ժամանակ 1989 թվականին դեկտեմբերին հանդիպեց իր ապագա ամուսնուն՝ Թոմ Քրուզին, նրանց միջև սիրավեպ սկսվեց, 1990 թվականին Քրուզն ամուսնալուծվեց իր կին Միմի Ռոջերսից։ Նոր զույգն օրինականացրեց կապն ամուսնությամբ նույն տարվա Սուրբ ծնունդի նախօրեին Կոլորադո նահանգի Թելուրիդե քաղաքում։ Նրանք որդեգրեցին 2 երեխաների՝ աղջիկը՝ Իզաբելլա Ջեյնը (դեկտեմբերի 22 1990 թվական) և տղան՝ Քոնոր Էնթոնին (հունվարի 17 1995 թվական) ։ «Լայն փակված աչքերով» ֆիլմի նկարահանումների ժամանակ աստղերի հարաբերություններում արդեն ճգնաժամ էր. զույգը բաժանվեց 2001 թվականին, երբ նրանց ամուսնության 10-րդ տարեդարձին մնացել էր շատ քիչ ժամանակ։ Այդ կերպ, իրադրությունը նպաստավոր դարձավ Քրուզի համար՝ պայմանավորված ամուսնական պայմանագրով։ Ըստ լուրերի՝ Քրուզը Քիդմանին թողեց հղիության երրորդ ամսում, որից հետո դերասանուհին կորցրեց երեխային։ Միայն թե այս տեղեկատվությունը երբևէ հրապարակային չհաստատեց կողմերից մեկն անգամ։ Marie Claire ամսագրին տված հարցազրույցում Քիդմանը մի անգամ ասաց, որ Քրուզի հետ համատեղ կյանքի սկզբում ունեցել է արտարգանդային հղիություն ։ 2006 թվականի հունիսին Ladies' Home Journal ամսագրի համարներից մեկում հեղինակը, մեջբերելով դերասանուհուն, գրել էր. «Նա (Քրուզը) ինձ համար շատ կարևոր էր և այժմ էլ։ Ինձ համար նա պարզապես Թոմն էր, իսկ մնացած բոլորի համար՝ աստղ։ Նա բարի էր իմ հանդեպ, ես սիրում էի նրան։ Եվ սիրում եմ մինչ այժմ»։ Բացի դրանից, դերասանուհին ասել էր, որ «բաժանվելու մասին նորությունը շոկ էր նրա համար» ։
Նիկոլին հետագայում վերագրեցին նաև սիրավեպ «Ցուրտ լեռը» ֆիլմի խաղընկեր Ջուդ Լոուի հետ, չնայած այդ ժամանակ Լոուն ամուսնացած էր։ Անգլիական լրատվամիջոցները մեղադրեցին Նիկոլին Ջուդի և դերասանուհի Սեյդի Ֆրոսթի ամուսնության փլուզման մեջ։ Քիդմանը դատական գործ հարուցեց և շահեց դատը ՝ նվիրաբերելով գումարը Ռումինիայի քաղաքներից մեկի մանկատան ֆոնդին, որտեղ ընթանում էին ֆիլմի նկարահանումները ։
Ժամանակին եղել են նաև շշուկներ, որ Քիդմանը սիրային կապի մեջ է եղել դերասան Թոբի Մագուայրի (ով տարիքով բավականին փոքր է դերասանուհուց) և երաժիշտ Ռոբբի Վիլիամսի հետ։ Երկար ժամանակ Քիդմանը հանդիպում էր երաժիշտ Լեննի Կրավիցի հետ, ում հետ ծանոթացել էր 2003 թվականին և բաժանվեց 2004 թվականին ։ 2007 թվականի հարցազրույցներից մեկում Քիդմանն ասաց, որ մինչ իր երկրորդ ամուսնուն հանդիպելը նշանված է եղել այլ տղամարդու հետ ։
2005 թվականի հունվարին ավստրալիացիներին նվիրված G'Day LA միջոցառմանը դերասանուհին հանդիպեց ավստրալիացի երգիչ Կիթ Ուրբանին. զույգն ամուսնացավ 2006 թվականի հունիսի 25-ին, Սիդնեյ, Ավստրալիա ։ 2008 թվականի հուլիսի 7-ին Նեշվիլում ծնվեց նրանց դուստրը՝ 2, 95 կգ քաշով։ Նրան կոչեցին Սանդի Ռոուզ Քիդման-Ուրբան. Քիդմանի հայրը հայտնեց, որ երեխայի անվան երկրորդ մասը դրվել է Ուրբանի մահացած տատիկի պատվին՝ Ռոուզ ։ 2010 թվականի դեկտեմբերի 28-ին Նեշվիլի հիվանդանոցում ծնվեց զույգի երկրորդ դուստրը՝ Ֆեյթ Մարգարիտ Քիդման-Ուրբանը, ով ծնվել էր փոխնակ մոր միջոցով, բայց ում կենսաբանական ծնողները Քիդմանը և Ուրբանն են։ Ֆեյթի երկրորդ անունը դրվել է Նիկոլի մահացած տատիկի հիշատակին ։
Կրոնական և քաղաքական հայացքներ
Քիդմանը Կաթոլիկ եկեղեցու հետևորդ է ։ Նա այցելում է «Մարիա Մաքքիլոփ» կաթոլիկական մատուռը (Mary Mackillop Chapel) Հյուսիսային Սիդնեյում։ Կաթոլիկ առաջնորդների կողմից «Ոսկե կողմնացույց» ֆիլմի քննադատությունից հետո ՝ որպես կաթոլիկությանն ընդդեմ գործ, Քիդմանը Entertainment Weekly-ին հարցազրույցում ասաց, որ «Կաթոլիկ եկեղեցին իր «էության» մի մասն է, և իր կրոնական համոզմունքները թույլ չեն տա երբևէ իրեն խաղալ դեր, որը բոլորի կողմից հակակաթոլիկական է ճանաչված» ։ Թոմ Քրուզից բաժանվելու ընթացքում Նիկոլն ասաց, որ չի ցանկանում, որ իրենց երկու երեխաները դաստիարակվեն սաենթոլոգիայով ։ Ամուսնալուծությունից հետո նա նախընտրեց այլևս չքննարկել սաենթոլոգիկ եկեղեցին ։
Քիդմանը նվիրատվություններ է կատարել ԱՄՆ Դեմոկրատական կուսակցության թեկնածուների ֆոնդին և 2004 թվականի նախագահական ընտրություններում աջակցում էր Ջոն Քերիին. Քիդմանի անունը կար «Լոս Անջելես Թայմսի» (Los Angeles Times) 2006 թվականի օգոստոսյան համարում, ով դատապարտում էր Համասին և Հեզբոլլահին և աջակցում Իսրայելին 2006 թվականի Իսրայելա-լիբանանյան պատերազմում։
Կարողություն, բարեգործություն և կոչումներ
2002 թվականին Նիկոլ Քիդմանն առաջին անգամ հայտնվեց «Բիզնես Ռեվյու Վիքլիի» (Business Review Weekly) կողմից ամենամյա հրապարակվող Ավստրալիայի մեծահարուստների ցանկում՝ նրա մաքուր ունեցվածքը գնահատելով 122 միլիոն ավստրալիական դոլար ։ 2011 թվականին հրապարակված ցանկում Քիդմանի կարողությունը գնահատվել էր Ա$304 միլիոն՝ համեմատած 2010-ի Ա$329 միլիոնի ։
Քիդմանը, գումարներ նվիրաբերելով, միշտ ուշադրություն է դարձրել աշխարհի տարբեր մասերում ապրող սոցիալապես անապահով երեխաներին։ 1994 թվականին Քիդմանը ճանաչվեց ՅՈՒՆԻՍԵՖ-ի բարի կամքի դեսպան, իսկ 2004 թվականին ՄԱԿ-ի կողմից արժանացավ «Աշխարհի քաղաքացի» կոչմանը ։ Քիդմանը նաև մասնակցել է Little Tee Campaign-ի կազմակերպած կրծքի քաղցկեղի դեմ պայքարին աջակցող շապիկների դիզայնի պատրաստմանը ՝ կապված իր մոր 1984 թվականի կրծքի քաղցկեղի դեմ պայքարի հետ ։
2006 թվականին Ավստրալիայի փառքի օրը Քիդմանին բարձրագույն՝ Ավստրալիական օրդենի ուղեկցողի (AC) կոչում տրվեց՝ կատարողական արվեստին բարձրարժեք ծառայություններ մատուցելու՝ որպես կինոֆիլմերի հանրահայտ դերասանուհի, երեխաներին և կանանց բարեգործության շնորհիվ բժշկական օգնությամբ օժանդակելու և քաղցկեղի բացահայտման համար հետազոտությունները քարոզելու, որպես երիտասարդ արվեստագետների, նաև մարդասիրական նպատակների գլխավոր ուղղորդող և աջակից ոչ միայն Ավստրալիայում, այլև համաշխարհային մակարդակով ։ Միայն թե, կապված Ուրբանի հետ ամուսնության և ֆիլմերում զբաղվածության հետ, նա իր պատվո մրցանակն ստացավ 2007-ի ապրիլի 13-ին միայն ։ Պարգևը հանձնեց Ավստրալիայի գեներալ–նահանգապետ, գեներալ-մայոր Մայքլ Ջեֆֆրիի կողմից, Կառավարական տանը հանդիսության ժամանակ, Կանբերրա ։
2009-ի սկզբներին Քիդմանի նկարը տեղ գտավ փոստային դրոշմանիշների շարքում, որտեղ պատկերված էին ավստրալիացի դերասանները։ Նիկոլ Քիդմանը, Ջեֆրի Ռաշը, Ռասսել Քրոուն և Քեյթ Բլանշետը հայտնվել էին այնտեղ կրկնակի. մեկ անգամը՝ ինչպես որ կան, երկրորդը՝ իրենց Օսկար բերած կերպարով ։ 2010 թվականի հունվարի 8-ին Քիդմանը Նենսի Փելոսիի, Ջոան Չենի և Ջո Տորրեի հետ մասնակցությունն ունեցավ արարողության՝ օգնելու ընտանեկան բռնությունների կանխարգելմանը՝ կյանքի կոչելով նոր միջազգային կենտրոն-հիմնադրամ Սան Ֆրանցիսկոյի շրջանում ։
Պարգևներ
2003 թվականին Քիդմանը արժանացավ աստղի Հոլիվուդի փառքի ծառուղում։ Ի լրումն 2003 թվականի օսկարյան մրցանակի՝ նա նաև արժանացավ «Լավագույն դերասանուհի» մրցանակին հետևյալ քննադատական հանձնաժողովների և կինոմրցանակաբաշխությունների կողմից՝ Հոլիվուդի արտասահմանյան մամուլ (Ոսկե Գլոբուս), Ավստրալիայի կինոյի ինստիտուտ, Բլոքբաստեր Վիդեո մրցանակաբաշխություն, Կայսերական մրցանակաբաշխություն, Ոսկե արբանյակ մրցանակաբաշխություն, Հոլիվուդի կինոփառատոն, Լոնդոնի կինոքննադատների խմբակ, Ռուսաստանի կինոգիլդիայի մրցանակաբաշխություն և Հարավ-արևմուտքի կինոքննադատների ասոցիացիա։ 2003 թվականին Քիդմանն արժանացավ Ամերիկյան կինեմատոգրաֆիայի պարգևին։ Նա նաև Թատրոնի սեփականատերերի ազգային ընկերության կողմից 1992 թվականին ShoWest Convention-ի ժամանակ ճանաչվեց «Վաղվա աստղ», իսկ 2002 թվականին՝ կինոյի տասնամյակում վաստակավոր նվաճումների համար։
Արտաքին հղումներ
Կատեգորիա:Օսկարակիրներ Կատեգորիա:Ավստրալիացի երգչուհիներ Կատեգորիա:Հոլիվուդյան փառքի ծառուղի Կատեգորիա:BAFTA մրցանակի դափնեկիրներ Կատեգորիա:«Ոսկե գլոբուս» մրցանակի դափնեկիրներ Կատեգորիա:«Էմմի» մրցանակի դափնեկիրներ Կատեգորիա:Կին դեսպաններ Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:ՅՈՒՆԻՍԵՖ-ի բարի կամքի դեսպաններ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի երգչուհիներ Կատեգորիա:Ամերիկացի կինոպրոդյուսերներ Կատեգորիա:Ամերիկացիներ իռլանդական ծագմամբ Կատեգորիա:«Ոսկե ազնվամորի» մրցանակի դափնեկիրներ Կատեգորիա:Ավստրալիացի կինոդերասանուհիներ Կատեգորիա:21-րդ դարի երգչուհիներ Կատեգորիա:Լավագույն դերասանուհի Օսկարի մրցանակակիրներ
Սենչինո
Սենչինո (Сеньчине), գյուղ Ուկրաինայի Նիկոլաևի մարզի Նիկոլաևի շրջանում։
2001 թվականի տվյալներով Սենչինո գյուղում բնակվում էր 29 մարդ։
Արտաքին հղումներ
Կատեգորիա:Ուկրաինայի Նիկոլաևի մարզի Նիկոլաևի շրջանի բնակավայրեր Կատեգորիա:Ուկրաինայի գյուղեր
Ժողովածու (3079)
Ժողովածու 3079, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3079 թվի տակ։ Ձեռագիրը գրվել է 17-րդ դարում (1700թ․) Մարգար Ջմիւոացի (Բ) գրիչի կողմից Կ․ Պոլիսում։ Գրված է թղթի վրա, որը ունի 20,2X15,7սմ չափս։ Ձեռագիրը կազմված է 379 թերթից։ Գրված է միասյուն, երկսյուն, նոտրգիրով։ Ունի կիսախորան, լուսանցազարդ մանրանկարներ։ Կազմը` Կաշվեպատ տախտակ դրոշմազարդ, աստառը՝ զարդահյուս մետաքս։ Հիշատակարաններ՝ 178ա ։
Ծանոթագրություններ
Կատեգորիա:Մատենադարանի ձեռագրեր
Շյամա Պրասադ Մուկերջի
Շյամա Պրասադ Մուկերջի (শ্যামা প্রসাদ মুখার্জি, ), հնդիկ աջակողմյան քաղաքական գործիչ, ազգայնական, Ջավահառլալ Ներուի առաջին կառավարությունում նախարար, ազգայնական հինդուիստական Բհարատիա ջան սանգհ կուսակցության հիմնադիր ։ Հնդկական ազգային կոնգրես կուսակցության անդամ ։
Վաղ տարիներ
Շյամա Պրասադ Մուկերջին ծնվել է 1901 թվականի հուլիսի 6-ին Կալկաթայում, Բրիտանական Հնդկաստան՝ բենգալական հինդուիստական ընտանիքում։ Շյամայի հայրը՝ Աշուտոշ Մուկերջին, եղել է հայտնի փաստաբան։ Տարրական և միջնակարգ կրթությունը ստացել է հայրենի քաղաքում՝ Կալկաթայում, որից հետո ուսումը շարունակել է Նախագահական համալսարանում ։ Համալսարանն ավարտելուց հետո Շյամա Պրասադ Մուկերջին սկսել է զբաղվել իրավաբանական գործունեությամբ։ Այդ ընթացքում որոշ ժամանակ նաև աշխատել է Կալկաթայի համալսարանում ։
Բրիտանական Հնդկաստանում
Շյաման իր քաղաքական կարիերան սկսել է 1929 թվականին՝ Կալկաթայի համալսարանից ընտրվելով Բենգիալիայի օրենսդրական ժողով։ 1941 թվականից մինչև 1942 թվականը զբաղեցրել է Բենգալիայի ֆինանսների նախարարի պաշտոնը։
Սկզբնապես Մուկերջին եղել է Հնդկական ազգային կոնգրես կուսակցության կողմնակից, սակայն 1930-ական թվականներին միացել է Հինդու Մահասահայի աջ հինդուիստական կազմակերպությանը։ 1943 թվականին, առողջական դրության պատճառով Հինդու Մահասահայի կազմակերպության նախագահի պաշտոնից Սավարկարի հեռացումից հետո, Մուկերջին դարձել է այդ կազմակերպության համահնդկական առաջնորդ։ Հինդու Մահասահայի բենգալական բաժանմունքը 1947 թվականի Բենգալիայի երկրորդ բաժանումից և դրան հաջորդող արյունոտ միջհամայնքային բախումներից հետո կարևոր դեր է խաղացել։ Մուկերջին հանդես է եկել ընդդեմ Պակիստանի ստեղծանը և մուսուլմանների ինքնակողմնորոշման իրավունքին։
Անկախությունից հետո
1947 թվականին Ջավահառլալ Ներուն Մուկերջիին ընդգրկել է առաջին կառավարության կազմում՝ որպես աջ քաղաքական ուժերի ներկայացուցիչ։ Շյաման մնացել է նախարարների գրասենյակի կազմում անգամ այն բանից հետո, երբ Մահաթմա Գանդին սպանվել էր Հինդու Մահասահայի հինդուիստական կազմակերպության անդամ Նադհուրամ Գոդսեի կողմից և այդ կազմակերպության գործունեությունը դադարեցվել էր։ 1950 թվականին Մուկերջին հրաժարվել է այդ պաշտոնից ի նշան բողոքի երկու երկրներում փոքրամասնությունների իրավունքների երաշխիքի մասին Ներուի և Պակիստանի վարչապետ Լիակատ Ալի Հանի հետ կնքած համաձայնագրի։
1951 թվականին Մուկերջին հեռացել է Հինդու Մահասաբհի կազմակերպությունից և ստեղծել սեփական Բհարատիա ջան սանգհ կուսակցությունը (Հնդկական ժողովրդական միություն)։ Առաջին համընդհանուր ընտրություններում կուսակցությունը 3 մանդաթ է ստացել, իսկ Մուկերջին դարձել է Հնդկաստանի խորհրդարանի ստորին պալատի՝ Լոկ սաբհայի պատգամավոր։ Բհարատիա ջան սագհը սկզբնապես համագործակցել է հինդուիստական ռազմականացված Ռաշտրի Սվայամսևակ Սագհ կազմակերպության հետ։
Շյամա Պրասադ Մուկերջին մահացել է 1953 թվականի հուլիսի 24-ին Ջամմու և Քաշմիրում՝ 51 տարեկան հասակում։
Աղբյուրներ
Կատեգորիա:Հնդկաստանի քաղաքական գործիչներ Կատեգորիա:Հնդկական ազգային կոնգրեսի անդամներ Կատեգորիա:Հնդիկ ակտիվիստներ Կատեգորիա:Անձինք նամականիշերի վրա Կատեգորիա:Անկախության ակտիվիստներ Կատեգորիա:20-րդ դարի քաղաքական գործիչներ Կատեգորիա:Նախագահական համալսարանի շրջանավարտներ Կատեգորիա:Կալկաթայի համալսարանի շրջանավարտներ Կատեգորիա:Հնդիկ ակադեմիկոսներ Կատեգորիա:Բնօրինակում անաղբյուր հոդվածներ
Հռոդոսի կոթող
Հռոդոսի կոթող, Հելիոս աստծո հսկայական արձանը Հռոդոս կղզու Հռոդոս քաղաքում, հին աշխարհի յոթ հրաշալիքներից մեկը։ Հին եգիպտացիները և հին հույները իրենց աստվածների և արքաների համար քանդակում էին վիթխարի արձաններ, այդ հսկա քանդակներում մարմնավորելով նրանց մեծությունը։ Նման կոթողներին հույները կոլոսսուս էին անվանում։ Այս բառը հունարենից անցել է շատ ժողովուրդների, այդ թվում և ռուսներին, բայց արդեն կոլոսս (колосс-հսկա, վիթխարի) դարձած, որը գործածվում է հսկա արձանների կամ կոթողների համար։ Հռոդոսցիների կյանքը շատ բանով էր կապված ծովային առևտրի և նավագնացության հետ։ Նրանք հռչակված էին որպես նավագնացներ։ Մ.թ.ա. 5-րդ դարում Հռոդոս կղզու վրա հարձակվեց Դեմետրիոսը, սակայն նա պարտություն կրեց։ Դեմետրիոսը ի նշան հռոդոսցիների քաջության նրանց է նվիրում իր ամենամեծ պաշարողական զենքերը. հռոդոսցիները ձեռք են բերում այնպիսի բարեկամ և դաշնակից, ինչպիսին Դեպետրիոսն էր։ Հետագայում նա ձեռք է բերում Պոլիորկետես մականունը, որը նշանակում է պաշարող։ Ի հիշատակ հաղթության՝ Հռոդոսի բնակիչները որոշում են իրականացնել իրենց խոստումը Հելիոս աստծուն, ում դիմել էին պաշարման ժամանակ՝ խնդրելով հաղթություն պարգևել իրենց։ Նրանք խոստացել էին քաղաքի նավահանգստում կառուցել աստծո հսկայական կոթողը։ Հռոդոսցնիները հրավիրում են տեղացի հայտնի քանդակագործ Խարեսին (կղզու Լինդոս բնակավայրից) և պատվիրում կառուցել մարդու հասակից 10 անգամ բարձր (այսինքն մոտ 18 մետր բարձրությամբ) կոթող՝ Հելիոս աստծո պատկերով։ Քանդակագործը հաշվում է, թե որքան գումար է անհրաժեշտ և հայտնում հռոդոսցիներին։ Վերջինները սկսում են գումար հավաքել՝ վաճառելով Դեմետրիոսի նվիրած պաշարողական զենքերը։
Խարեսը համաձայնվում է։ Սակայն, երկարության կրկնակի մեծացմանը զուգահեռ, ծավալը նույնպես աճել էր 8 անգամ, բայց դա Խարեսը հաշվի չէր առել։ Ուստի նա պարտքով գումար է վերցնում իր բարեկամներից, որպեսզի կարողանա կատարել իր խոոստումը։ Շուրջ 12 տարվա աշխատանքից հետո նա ի վերջո կառուցում է կոթողը։ Ավանդության համաձայն, Խարեսը չկարողանալով մարել պարտքերը, ճարահատյալ ինքնասպան է եղել։
Այսպիսով, 12 տարվա աշխատանքի արդյունքում Խարեսը ստեղծում է սքանչելի բրոնզե արձան, որը պատրաստված էր կավից՝ հավաքված մետաղական ցանցի վրա, արտաքինից պատված բրոնզե թերթերով։ Արձանի կառուցման համար օգտագործվել է 13 տոննա բրոնզ և 8 տոննա երկաթ։ Քանդակագործը Հելիոսի գլխին պատկերել էր արևապսակ, որից ճառագայթներ էին դուրս գալիս։ Արձանը կանգնած էր ճերմակ մարմարով երեսապատված պատվանդանի վրա՝ թեթևակի հակված դեպի ետ, լարված հայացքը հառած հեռուները։
Հռոդոսի կոթողն անտիկ աշխարհի ամենաբարձր արձանն էր։ Նա մեծ տպավորություն էր թողնում դիտողի վրա։ Տեղադրված լինելով նավահանգստի մուտքի մոտ, արձանը տեսանելի էր քաղաքից, ծովում գտնվող նավերից, ինչպես նաև մոտակա կղզիներից։ Կոթողն աընքան տպավորիչ էր, որ շուտով կղզու ողջ տարածքում ստեղծվեցին տարատեսակ վիթխարի արձաններ։ Իհարկե, ոչ այնքան բարձր, որքան Հելիոսի կոթողն էր։ Մ.թ.ա. 2-րդ դարում կղզու վրա կար շուրջ 100 նման արձան։ Սակայն մեր կոթողն այդ ժամանակ արդեն գոյություն չուներ։
Կոթողը կանգուն է եղել 56 տարի։ Կղզու բնակիչները Հելիոսին իրենց հովանավորն էին համարում։ Ըստ առասպելի՝ աստվածները Հռոդոոս կղզին բարձրացրել են ծովի հատակից արևի աստված Հելիոսի խնդրանքով, այդ պատճառով էլ Հռոդոսը հնում անվանում էին Հելիոսի «սրբազան քաղաքը»։
Կոթողը կործանվել է մ.թ.ա. 222 թվին երկրաշարժից։ Կոթողի բեկորները շուրջ 900 տարի մնացել են կղզու վրա, մինչև որ 654 թվականին Հռոդոսը գրաված արաբները ձուլել են բրոնզն ու վաճառել։ Հայտնի է նաև, որը բրոնզի գնորդը հայտնի վաճառական է եղել, որը ողջ բրոնզը բեռնել է 900 ուղտի վրա։ Նավահանգստի հատակից հայտնաբերված արձանի աջ ձեռքի դաստակը պահվում է Բրիտանական թանգարանում։
Հետաքրքրիր է, որ կարճատև կյանք ունեցած կոթողի և ոչ մի նկար կամ պատճեն չի պահպանվել, նույնիսկ նկարագրությունները բավարար չեն վերականգնելու կոթողի իրական տեսքը։ Պարզ չէ նաև կոթողի տեղադրությունն կղզու վրա։ Ժամանակակից նկարներում կոթողը տեղադրվում է կղզու նավահանգստի մուտքի մոտ, սակայն այնտեղ բավարար տեղ չկա նման վիթխարի կոթողի համար։ Հնարավոր է, որ նավահանգստում արձանի տեղադրման համար հատուկ հողաթումբ է կառուցվել։ Սակայն առավել հավանական է, որ կոթողը տեղադրված է եղել քաղաքում կամ մոտակա բլուրների վրա։
Հետաքրքիր փաստեր
Տեղեկություն է եղել, որ կոթողը 32 մետրից բարձր էր։ Սրանից բխում է, որ ստեղծման 12 տարիներից ամեն մեկում արձանը 2,75 մետրով է «բոյ քաշել»։ Ճանապարհորդ Ստրաբոնը հիշատակել է, թե արձանի կառուցման համար ծախսվել է 500 տաղանդ բրոնզ և 300 տաղանդ երկաթ, համապատասխանաբար` 12,9 և 7,7 տոննա։ Հռոդոսի կոթողը համարվում է աշխարհի յոթ հրաշալիքներից մեկը, չնայած, երբ կազմվում էր Հրաշալիքների ցանկը, արձանն արդեն գոյություն չուներ։
Լեգենդը պատմում է, թե Հարեսն ինքնասպանություն է գործել, երբ արձանի վրա ոչ մեծ մի ճաք են մատնացույց արել։ Շատ նկարիչներ Կոթողն այնպես են պատկերել, որ ծովախորշը հայտնվել է նրա ոտքերի արանքում, բայց նման արձանն անպատկերացնելի մեծ կլիներ։
Գրականություն
Կատեգորիա:Մ.թ.ա. 3-րդ դարի հիմնադրումներ
Իրավունք (շաբաթաթերթ, Վառնա)
«Իրավունք», հասարակական-քաղաքական եռօրյա, ապա՝ շաբաթաթերթ։
Պատմություն
Լույս է տեսել 1896–1911 թվականներն Վառնայում։ Խմբագիրներ՝ Հակոբ Պոնճուկյան, Հակոբ Գուրպեթյան։
Պայքարել է հանուն հայ ժողովրդի իրավունքների պաշտպանության, ներկայացրել եվրոպական դիվանագիտության և մամուլի դիրքորոշումները։
Անդրադարձել է Բուլղարիայի և Ռումինիայի հայկական համայնքների պատմությանը, արտատպել է նյութեր պոլսահայ մամուլից։
Տպագրել է հայ և բուլղար հեղինակների գրական գործեր, բանասիրական հոդվածներ, նյութեր՝ «Հայը բուլղարական գրականության մեջ» խորագրով։
Ունեցել է քաղական լուրերի բաժին՝ հայատառ թուրքերենով։
Վարանդեյ
Վարանդեյ (Варандей), գյուղ Ռուսաստանի Նենեցյան ինքնավար օկրուգի Զապոլյարնի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նենեցյան ինքնավար օկրուգի Զապոլյարնի շրջանի բնակավայրեր
Նինել Ղարաջյան
Նինել Մաթևոսի Ղարաջյան, Հայաստանի առաջին կին օդաչուն։
Կենսագրություն
Նինել Ղարաջյանը ծնվել է 1916 թվականի հունվարի 10-ին, Հոբարձի գյուղում։ Դպրոցն ավարտելուց հետո սովորել է մանկավարժական տեխնիկումում և ավարտել է 1936 թվականին։ 1935 թվականին ընդունվել է աերո ակումբի օդաչուական դպրոցը։ Առաջին թռիչքը կատարել է 1935 թվականի ապրիլի 29-ին Երևանի օդանավակայանում՝ 600 մ բարձրությունից։ Այնուհետև հաջորդեցին մի շարք այլ թռիչքներ, այդ թվում՝ այն ժամանակ ընդունված ագիտ-թռիչքներ տարբեր շրջաններում, մասնավորապես Ստեփանավանում։ Թբիլիսիում կատարել է նաև առաջին՝ հապաղումով պարաշուտային թռիչքը։ Ընդհանուր առմամբ կատարել է 14 պարաշյուտային թռիչք և օդանավի 25 ինքնուրույն թռիչք։ 1938-1941 թթ. սովորել է Երևանի պետական համալսարանի պատմության ֆակուլտետում։ 1936 թվականին Կոմերիտմիության Երևան քաղաքային կոմիտեն նրան հեռացրել է կոմսոմոլից, սակայն ՀԼԿԵՄ կենտրոնը չի հաստատել այդ որոշումը։ ՍՄԿԿ անդամ ՝ 1941 թ։ 1947 թվականից հետո աշխատել է Խաչատուր Աբովյանի անվան մանկավարժական ինստիտուտում, եղել է ՍՄԿԿ պատմության կաբինետի վարիչ, միաժամանակ դասավանդել է։ Եղել է ՀԼԿԵՄ IX համագումարի (1935 ) և ՀամԼԿԵՄ X համագումարի (1936) պատվիրակ։
2014 թվականին Երևանի Խորենացի 26 հասցեում բացվել է Նինել Ղարաջյանի անվան հուշատախտակը այն տան պատին, որտեղ նա ապրել է 1960 թվականից մինչև իր կյանքի վերջ՝ 2001 թվականը ։
Պարգևներ
Պարգևատրվել է բազմաթիվ մեդալներով, պատվոգրերով։ Ստացել է ՀԽՍՀ Գերագույն Սովետի պատվոգիր (1972 թ. դեկտեմբերի 8-ին)։ Հայրենի գյուղը նրան շնորհել է պատվավոր կոչում (1991, 17 օգոստոս)։
Արտաքին հղումներ
Կատեգորիա:Հոբարձի գյուղում ծնվածներ Կատեգորիա:Հայ օդաչուներ Կատեգորիա:Կին օդաչուներ
Հորմուզի նեղուց
Հորմուզի նեղուց (արաբերեն مضيق هرمز - Madīq Hurmuz, պարսկերեն تنگه هرمز - Tangeh-ye Hormoz) - նեղ, տակտիկապես կարևոր նեղուց, որը հարավ-արևելքից միացնում է Օմանի ծոցը հարավ-արևմուտքում գտնվող Պարսից ծոցին։ Հյուսիսային ափը պատկանում է Իրանին, իսկ հարավայինը՝ Միացյալ Արաբական Էմիրություններին և Օմանի մի փոքր մասին։
Lloyd's ծովային վիճակագրական կենտրոնի տվյալներով, 2006 թվականին Հորմուզի նեղուցով անցել է համաշխարհային նավթի ծովային արտահանման 33%-ը։ Եթե հաշվի առնենք նավթաարտադրանքը, ապա աշխարհի նավթի ծովային արտահանման 40%-ը անցնում է Հորմուզի նեղուցով։
Անվանման ծագումը
Անվանումը գալիս է Հորմուզ կղզուց։ Գոյություն ունի անվանման ծագման երկու տարբերակ։ Ամենաճանաչված տարբերակը դա պարսիկ թագավորների «Որմիզդ» անունն է (պարսկերեն՝ هرمز - Hormoz)։ Տեղաբնակները մինչև հիմա նեղուցը ու կղզին անվանում են Հորմուզ։
Կատեգորիա:Ասիայի նեղուցներ
Չոխախ
Բնակչություն
XIX դարի վերջին Չոխախ Ներքին և Չոխախ Վերինն ունեին 200֊ական տուն բնակիչ։
Պատմություն
Գյուղերն ավերվել են Մեծ եղեռնի տարիներին։
Գրչություն
Եղել է գրչության կենտրոն ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր
Հայկ Ղուկասյան (մանկավարժ)
Հայկ Իվանի Ղուկասյան, հայ մանկավարժ։ Հայրենական մեծ պատերազմի մասնակից։
Կենսագրություն
Հայկ Ղուկասյանը ծնվել է 1912 թվականին, Ղափանի շրջանի Շիկահող գյուղում, չքավոր գյուղացու ընտանիքում։ 1930 թվականին ավարտել է 7-ամյա դպրոցը, ուսուցչական աշխատանքի է անցել Ղրղլու գյուղում, միաժամանակ ակտիվորեն մասնակցել է չափահաս բնակչության անգրագիտության վերացման գործին։ 1939 թվականին Ղուկասյանն ավարտել է Բաքվի Լենինի անվան մանկավարժական ինստիտուտի ռուսական եռամյա բաժինը և շարունակել ուսուցչական գործունեությունը Շիկահողի դպրոցում։ Դասավանդել է ռուսաց լեզու և գրականություն ։
1941 թվականին Ղուկասյանը կամավոր մեկնել է ռազմաճակատ։ 1942 թվականի մարտ ամսին ծառայել է 89-րդ Հայկական հրաձգային դիվիզիայի 400-րդ գնդում։ Ապրիլին գործուղվել է Բաքվի հետևակային ուսումնարան։ Հինգ ամիս սովորելուց հետո 165-րդ առանձին բրիգադի կազմում մեկնել է ռազմաճակատ, մարտերին մասնակցել Տուապսե քաղաքից հյուսիս-արևելք։ 1942 թվականին Ինդյուկ բարձունքի համար մղված մարտում ծանր վիրավորվել է և տեղափոխվել հոսպիտալ։ 1942 թվականի դեկտեմբերին Ղուկասյանը նորից է մեկնում ռազմաճակատ, այս անգամ՝ 431-րդ կապի գումարտակի կազմում։ 1943 թվականի փետրվարի 9-ին նրանց ստորաբաժանումը դեսանտ է իջեցրել Մալայա զեմլյայում։ 69 օր մասնակցել է լեգենդար պլացդարմի ահեղ կռիվներին։ 1943 թվականի ապրիլին մեկնել է սովորելու Թբիլիսիի հրետանային ուսումնարանում, որն ավարտելուց հետո, 1944 թվականի օգոստոսին, կրտսեր լեյտենանտի կոչումով մեկնել է ռազմաճակատ։ 4-րդ Ուկրաինական ռազմաճակատի 805-րդ հաուբիցային գնդի մարտկոցի հրամանատար Ղուկասյանը մասնակցել է Լեհաստանի և Չեխոսլովակիայի ազատագրմանը։ 1945 թվականի ապրիլի 27-ից մինչև մայիսի 4-ը Մորավսկա Օստրովայի, Ֆրիդեկ-Միստեկի շրջաններում տեղի ունեցած հարձակողական մարտերի ընթացքում ոչնչացրել է գնդացրային 2 կետ, հակառակորդի 2 դիտակետ, ջախջախել է հակառակորդի տանկերի հակագրոհը, ճնշել է նրա հրետանային մարտկոցի կրակը։ Ցուցաբերած արիության համար Ղուկասյանը պարգևատրվել է Կարմիր աստղի շքանշանով և մի շարք մեդալներով ։
Ղուկասյանը բանակից զորացրվել է 1946 թվականին և անցել մանկավարժական աշխատանքի։ Ղափանի շրջանում եղել է դպրոցի ուսմասվար, տնօրեն։ Չնայած անցել է կենսաթոշակի, բայց շարունակել է մանկավարժական աշխատանքը։ Ռուսաց լեզու և գրականություն է դասավանդել քաղաքի № 2 միջնակարգ դպրոցում ։
Ծանոթագրություններ
Կատեգորիա:Հայ մանկավարժներ Կատեգորիա:Հայրենական մեծ պատերազմի մասնակիցներ Կատեգորիա:Դպրոցի տնօրեններ Կատեգորիա:Կարմիր աստղի շքանշանի ասպետներ
Օսովո (գյուղ, Կարդիմովսկի շրջան)
Օսովո (Осово), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կարդիմովսկի շրջանի բնակավայրեր
(7086) Բոպ
(7086) Բոպ (Bopp), աստերոիդ աստերոիդների գոտի ներքին մասում։ Հայտնաբերվել է 1991 թվականի հոկտեմբերի 5-ին Կարոլին Շումեյկերի և Յուջին Շումեյկերի կողմից Պալոմարում ։
Միջին հեռավորությունը Արեգակից կազմում է 1,908979 ա. մ., առավելագույնը մոտենում է 1,7427 ա. մ. հեռավորության վրա և հեռանում 2,0753 ա. մ. ։ Արեգակի շուրջ մեկ ամբողջական պտույտ է կատարում 963,39 երկրային օրվա ընթացքում, իր ուղեծրով շարժվելով միջինում 0,373682 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,62° անկյուն։
Բոպ աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։
Արտաքին հղումներ
Կատեգորիա:Հունգարիայի ընտանիքի աստերոիդներ Կատեգորիա:1991 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Յուջին Շումեյկերի կողմից հայտնաբերված աստերոիդներ Կատեգորիա:Աստերոիդների գոտու ներքին մասի աստերոիդներ
Իրաքի հայկական տպագրություն
Իրաքի հայկական տպագրություն, առաջին հայկական տպարանը հիմնադրել են Թադևոսյան եղբայրները 1874 թվականին Բաղդադում։
Պատմություն
Սկզբում տպագրել են դասագրքեր, իսկ 1890–1892 թվականներին Մ. Սվաճյանը հրատարակել է Իրաքում հայերեն առաջին պարբերականը՝ «Փունջ» խմորատիպ հանդեսը՝ Ազգային վարժարանի աշակերտների ուժերով։
1922–1923 թվականներ բժիշկ Գուրգեն Փափազյանի նախաձեռնությամբ Բաղդադում հրատարակվել է «Տիգրիս» եռօրյա թերթը (3 համար), 1948–1954 և 1957–1958 թվականներին՝ «Գոյամարտ» շաբաթաթերթը (արտոնատեր՝ Բաբկեն Փափազյան, խմբագիրներ՝ Լևոն Գարմեն և Արամ Տյուզյան, հիմնադիրներից էին նաև Մարգար Սոսոյանը և տպարանատեր Հակոբ Տեր-Ներսեսյանը)։
1966–1973 թվականներին հրատարակվել է «Մաշտոց» տարեգիրքը։ Ներկայում տպագրվում է միայն Հայոց առաջնորդարանի «Հաղորդագրութիւն» պարբերաթերթը։
Կատեգորիա:Հայկական տպագրություն
«Լաշկո» գարեջրագործարան
«Լաշկո» գարեջրագործարան (սլովեներեն՝ Pivovarna Laško Union), մինչև 2016 թվականը՝ (սլովեներեն՝ Pivovarna Laško), Սլովենիայի ամենամեծ գարեջրագործարանը, որի գլխավոր գրասենյակը այդ երկրի մայրաաղաք Լյուբլյանայում է, իսկ արտադրական ձեռնարկությունները՝ Հարավային (Ստորին) Շտիրիա մարզի Լաշկո քաղաքում (հենց այդ քաղաքի անունով էլ կոչվել է)։ 2016 թվականին Laško և Union գարեջրագործարանները միավորվել են և դարձել Heineken կոնցեռնի սեփականությունը ։
1990 թվականին վաճառել է մեկ միլիոն հեկտալիտր գարեջուր, բայց մեկ տարի անց վաճառքը կտրուկ նվազել է (Հարավսլավիայի մասնատման և տասնօրյա պատերազմի հետևանքով շուկաները կորսվել էին) ։ Եվրամիությանը Սլովենիայի անդամակցումից հետո Laško-ն մրցակից Union գարեջրագործարանի հետ ապահովել է ներքին շուկայի պահանջարկի 80 %-ի բավարարումը ։
Union
==== Union Radler ====
Արտաքին հղումներ
Կատեգորիա:Սլովենիայի տնտեսություն
Վոլովիցա (գյուղ, Բորզնայի շրջան)
Վոլովիցա (Воловиця), գյուղ Ուկրաինայի Չեռնիգովի մարզի Բորզնայի շրջանում։
2006 թվականի տվյալներով Վոլովիցա գյուղում բնակվում էր 375 մարդ։ Բնակչության խտությունը կազմում էր 187,5 մարդ/կմ²։
Արտաքին հղումներ
Կատեգորիա:Ուկրաինայի Չեռնիգովի մարզի Բորզնայի շրջանի բնակավայրեր Կատեգորիա:Ուկրաինայի գյուղեր
Ամիֆաոն
Ամիֆաոն կամ Ամիթաոն (Ἀμυθάων), հին հունական դիցաբանության կերպար էոլիդյանների ընտանիքից, Կրեփեոսի և Տիրոյի որդին՝ Բիանտի և Մելամպոդի հայրը։ Էլիսի Ամիֆաոնիա շրջանի համանունը, հնագույն օլիմպիական խաղերի լեգենդար հիմնադիրներից մեկը։ Հիշատակվում է Յասոնի լեգենդում, ով նրա եղբոր որդին էր։ Ամիֆաոնի հետնորդներն աչքի էին ընկնում իրենց մարգարեական շնորհով և թագավորում էին Արգոսում։
Առասպելաբանության մեջ
Հին հեղինակները Ամիֆաոնին անվանում են Կրեփեոսի երեք որդիներից մեկը՝ Թեսալիայի Իոլք քաղաքի հիմնադիրն ու առաջին թագավորը, Էոլի որդին և Հելենի թոռը, ով իր ծագումնաբանությունը փոխանցել է Պրոմեթևսին։ Կրեփեոսի կինը նրա զարմուհի Տիրոն էր՝ Էլիս Սալմոնեուսի թագավորի դուստրը, ով իր ամուսնուց ծնեց Էսոնին, Ֆերետին և Ամիֆաոնին, իսկ ծովի աստված Պոսեյդոնից՝ երկվորյակներին՝ Պելիասին և Նելևսին։ Երբ Նելևսը գնաց Մեսսենիա՝ այնտեղ իր թագավորությունը հաստատելու, Ամիֆաոնը հետևեց նրան և հետագայում ապրեց Փիլոսում։ Նա ամուսնացավ Իդոմենեի (իր եղբոր՝ Ֆերետի կամ Արգոսի արքա Աբանտի դուստրը) կամ Ագլայայի հետ։ Նրա կինը ծնեց նրան որդիներ Բյանտ և Մելամպոդ,դուստրեր Էոլիա (էտոլիայի հերոս Կալիդոնի կինը) և Փերիմելու (Անտիոնի կինը)։ Առասպելի այլընտրանքային տարբերակներում Ամիֆաոնը Իոլկայի թագավորն է։
Իմանալով, որ Էսոնի որդի Ջեյսոնը եկել է Իոլք և Պելիասից պահանջել է իր հոր ժառանգությունը, Ամիֆաոնը նույնպես եկել է հայրենի քաղաք՝ աջակցելու իր եղբորորդու պահանջին։ Ըստ Պինդարի՝ Ամիփաոնը, Ֆերեթը և Էոլիդի ընտանիքի այլ ներկայացուցիչներ ներկա են եղել հանդիպմանը, որին Յասոնը պահանջել է իր իրավունքները Իոլկի թագավորական գահի նկատմամբ, իսկ Պելիասը նրան առաջարկել է նախ նավարկել Կոլխիդա՝ Ոսկե գեղմը ստանալու համար։ Պաուսանիասը նշում է, որ Ամիֆաոնը վերսկսել է մրցումները՝ ի պատիվ Օլիմպիական Զևսի Էլիսում, որը մոռացվել է այն բանից հետո, երբ «Պելոպսի որդիները ցրվել են Էլիսից ամբողջ Պելոպոնեսում»; այս մրցումները դարձան պատմական դարաշրջանի Օլիմպիական խաղերի նախատիպը։
Ամիֆաոնի շատ ժառանգներ առանձնանում էին գուշակության ունակություններով։ Պրետոսի դուստրերի հետ ամուսնության միջոցով Ամիֆաոնի որդիները դարձան Արգոսի թագավորներ։
Հիշողություն
Ըստ Ստեփանոս Բյուզանդացու՝ Ամիֆաոն անունից է առաջացել Էլիսի Ամիֆաոնիա շրջանի անվանումը։ Ըստ երևույթին, խոսքը գնում է Տրիֆիլիայի Լեպրի քաղաքի (Էլիսի հարավային մաս) տարածքում գտնվող տարածքի մասին։
Միկենյան քաղաքակրթության տեքստերում հանդիպում է a-mu-ta-wo անունը, որը հետազոտողները կապում են հին հունական Ἀμυθάων (Ամիֆաոն, «լուռ») հետ։
Ծանոթագրություններ
Կատեգորիա:Հին հունական դիցաբանության կերպարներ Կատեգորիա:Հին հունական դիցաբանություն Կատեգորիա:Հունական հերոսներ Կատեգորիա:Թեսալիայի առասպելներ Կատեգորիա:Կերպարներ այբբենական կարգով Կատեգորիա:Դիցաբանական կերպարներ այբբենական կարգով
Քևգիրի
Քևգիրի, գյուղ Արևմտյան Հայաստանում, Էրզրումի վիլայեթի Էրզրումի գավառում ։ Գտնվում էր Էրզրում քաղաքից 12 կմ հարավ-արևմուտք, Այծպտկունք կեռնագագաթի ստորոտներում։
Պատմություն
1850 և 1852 թվականներին տեղի է ունեցել սաստիկ երկրաշարժեր։ Վերջինի ժամանակ գյուղի մի մեծ տուն իր պարտեզով տեղահան է արվել և շպրտվել 100 քայլ հեռու, իսկ տան նախկին տեղից սև ջուր է հոսել։
Բնակչություն
1878 թվականին ուներ 18 տուն, իսկ XX դարի սկզբին՝ 20 տուն բնակիչ։
Օգտակար հանածոներ
Գյուղն ուներ հանքային աղբյուր ։
Ծանոթագրություններ
Կատեգորիա:Արևմտյան Հայաստանի գյուղեր
Կամավորություն
Կամավորությունը  անշահախնդիր գործունեություն է, երբ անհատը կամ խումբը գործունեություն է ծավալում առանց ֆինանսական շահի։ Կամավորությունը հայտնի է որպես մասնագիտական և այլ հմտությունների զարգացման միջոց, այն նպաստում է բարության սերմանմանը և մարդկային կյանքի որակի բարելավմանը։ Կամավորությունը օգտակար է նաև կամավորի համար նույնքան, որքան այն անձի կամ համայնքի համար, որոնց կամավորը ծառայություն է մատուցել ։ Կամավորությունը նաև աշխատանք գտնելու համար կապեր հաստատելու միջոց է։ Շատ կամավորներ հատկապես փորձառություն են ձեռք բերում իրենց մասնագիտության բնագավառում՝ բժշկություն, կրթություն, կամ արտակարգ իրավիճակների օգնություն։ Ուրիշները ծառայում են, երբ նրանց օգնության կարիքը կա, օրինակ բնական աղետների ժամանակ։
Ստուգաբանություն և պատմություն
Առաջին անգամ «կամավորություն անել» արտահայտությունը արձանագրվել է 1755 թվականին։ Այն ծագել է «կամավոր» գոյականից՝ անհատ, ով ինքն իրեն առաջարկում է զինվորական ծառայության անցնելու ։ «Կամավոր» բառը ոչ զինվորական իմաստով օգտագործվել է 1630 թվականից։ «Կամավորություն» բառն այժմ ավելի շատ օգտագործվում է հասարակական ծառայությունների մատուցման իմաստով ։ Զինվորական միջավայրում այն ներկայացնում է անհատին, ով անցել է զինվորական ծառայության իր կամոք, այլ ոչ թե որպես զինակոչիկ։
19-րդ դար
Այս ժամանակահատվածում Ամերիկան մեծ զարթոնք ապրեց։ Մարդիկ տեղյակ դարձան չքավորության մասին և հասկացան ստրկության դեմ պայքարելու պատճառները։ Երիտասարդները իրենց համայնքներում սկսեցին օժանդակել կարիքավորներին։ 1851 թվականին Միացյալ Նահանգներում կազմավորվեց Երիտասարդ մարդկանց քրիստոնեական ասոցիացիան՝ YMCA, իսկ յոթ տարի անց՝ Երիտասարդ կանանց քրիստոնեական ասոցիացիան՝ YWCA-ն։ ԱՄՆ-ի քաղաքացիական պատերազմի ընթացքում կանայք իրենց ժամանակը տրամադրում էին զինվորների հագուստները կարկատելուն, Կլարա Բարտոնի «Ռազմի դաշտի հրեշտակները» և կամավորական այլ խմբեր սկսեցին օգնություն տրամադրել զինծառայողներին։ 1881 թվականին Բարտոնը հիմնեց ամերիկյան Կարմիր Խաչը և սկսեց հավաքագրել կամավորներ աղետների ժամանակ, այդ թվում 1889 թվականի ջրհեղեղի զոհերին օգնություն ցուցաբերելու համար։
20-րդ և 21-րդ դարեր
Փրկության բանակը անապահով մարդկանց հետ աշխատող ամենահինհին և մեծ կազմակերպություններից մեկն է։ Չնայած բարեգործական կազմակերպություն լինելուն՝ իր հիմնադրման պահից սկսած բազմաթիվ կամավորական ծրագրեր է իրականացրել ։ Մինչև 19-րդ դարը կարիքավոր մարդկանց աջակցող քիչ թվով կազմակերպություններ գոյություն ունեին։
20-րդ դարի առաջին տասնամյակներում մի քանի կամավորական կազմակերպություններ հիմնվեցին՝ Rotary International, Kiwanis International, Association of Junior Leagues International, և Lions Clubs International:
Մեծ ճգնաժամը կամավորության առաջին համապետական խոշոր ալիք բարձրացրեց՝ համակարգելու մարդկանց կարիքները հոգալու ջանքերը։ Երկրորդ համաշխարհային պատերազմի ընթացքում, հազարավոր կամավորական գրասենյակներ ապահովում էին զինվորականների կարիքները՝ սնունդ, հագուստ, ժամանց ։
Արտաքին հղումներ
Կատեգորիա:Քաղաքացիական հասարակություն Կատեգորիա:Բարեգործություն Կատեգորիա:Պետական կառավարում Կատեգորիա:Սոցիալական փիլիսոփայություն Կատեգորիա:Կամավորություն
Էնսլի Մեյթլենդ Նայլզ
Էնսլի Մեյթլենդ Նայլզ (Ainsley Maitland-Niles, օգոստոսի 29, 1997, Լոնդոն), անգլիացի կիսապաշտպան, ով հանդես է գալիս Լոնդոնի Արսենալում։
«Արսենալ»
Էնսլի սկսել է իր կարիերան Արսենալի ակադեմիայում։ Առաջին թիմի կազմում իր դեբյուտը նշել է 2014 թվականի դեկտեմբերի 9-ին Գալաթասարայի դեմ խաղում։
Ազգային հավաքական
2014 թվականից սկսած հանդես է գալիս Անգլիայի Մ18 հավաքականում։
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Արսենալի ֆուտբոլիստներ Կատեգորիա:Անգլիացի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ
Միրզա Յուսուֆ Ներսեսով
Միրզա Յուսուֆ Ներսեսով (ի ծնե՝ Հովսեփ Ներսիսյանց, Мирза Юсиф Нерсесов), հայ պատմաբան, թարգմանիչ և գրող, «Ճշմարտացի պատմություն» (պարսկերեն՝ «Թարիխ-ի Սաֆի») աշխատության հեղինակ։
Կենսագրություն
Ծնվել է 1798 թվականին, Հադրութում՝ դարբնի ընտանիքում։ 1804-1813 թվականների ռուս-պարսկական պատերազմի ժամանակ Հադրութի ազնվական ընտանիքներից մի քանի դեռահասների հետ միասին ղաջարական զորքերի կողմից տարվել է Պարսկաստան ։ Այնտեղ ընդունել է մահմեդականություն, ստացել Յուսուֆ անունը և ուղարկվել Թավրիզ՝ ուսման նպատակով։ Սովորել է պարսկերեն և արաբերեն, ստացել «միրզայի» պատվական տիտղոսը և նշանակվել Ղարադաղի տիրակալ Ամիր խան Դավալու-Ղաջարի քարտուղար (վերջինս հետագայում սպանվել է 1826-1828 թվականների ռուս-պարսկական պատերազմում) ։ Թավրիզում ամուսնացել է ադրբեջանուհու հետ։
Ռուս-պարսկական պատերազմի ավարտից հետո վերադարձել է Արցախ, Շուշիում պարսկերեն է դասավանդել։ Վերադարձել է քրիստնյա հավատքի և մկրտվել Արցախի թեմի առաջնորդ Բաղդասար արքեպիսկոպոս Հասան-Ջալալյանի կողմից ։ Բաժանվել է ադրբեջանցի կնոջից և ամուսնացել Շողակաթ անվամբ արցախցի մի հայուհու հետ։ Սկզբում Միրզա Յուսիֆը գրում էր «Ագարսկի» կեղծանվան տակ, իսկ ավելի ուշ շրջանում ստորագրել է «Ղարաբաղի», իսկ ռուսերեն՝ «Շուշինսկի» անուններով։
Հին Արիզոնայում
«Հին Արիզոնայում» (In Old Arizona), 1928 թվականի սև-սպիտակ գեղարվեստական ֆիլմ, դրամատիկ վեսթեռն, որում համատեղ աշխատել են ռեժիսորներ Իրվինգ Քամինգսը և Ռաուլ Ուոլշը։ Գլխավոր դերերում հանդես են եկել Ուորներ Բաքսթերը, Էդմունդ Լոուն և Դորոթի Բյորջեսը։
Միրզա Յուսուֆ Ներսեսով
Կենսագրություն
Դաղստանում Գրիգոլ Օրբելիանիի ծառայության մեջ է անցել իբրև թարգմանիչ, վերջինիս համար արաբերեն նամակագրություն է վարել իմամ Շամիլի և կովկասյան այլ առաջնորդների հետ։ 1856 թվականին ավարտել է իր «Վագիֆի և իր մյուս ժամանակակիցների բանաստեղծությունների ժողովածու» գիրքը, որը բաղկացած էր Մոլլա Փանահ Վագիֆի, Գասիմ բեյ Զաքիրի և Արցախի այլ բանաստեղծների քերթվածքներից ։ Միաժամանակ պատրաստել է «Դերբենդի պատմություն» («Դերբենդ-նամահ») երկը ռուսական բանանի սպա՝ ոմն Հակոբ Լազարյանցի պատվերով ։ Դաղստանում երեք տարվա ծառայությունից հետո Միրզա Յուսիֆը վերադարձել է Շուշի, որտեղ և մահացել է 1864 թվականին։
Հին Արիզոնայում
Ֆիլմն առաջադրվել է հինգ «Օսկարի»՝ «Լավագույն ֆիլմ», «Լավագույն ռեժիսոր» (Իրվինգ Քամինգս), «Լավագույն դերասան» (Ուորներ Բաքսթեր, միակ հաղթած անվանակարգը), «Լավագույն օպերատորական աշխատանք» (Արթուր Էդիսոն), «Լավագույն ադապտացված սցենար» (Թոմ Բարրի)։
Միրզա Յուսուֆ Ներսեսով
Կենսագրություն
Միրզա Յուսուֆի ամենահայտնի աշխատությունն է «Ճշմարտացի պատմությունը» («Թարիխ-ի Սաֆի»), որը նա ավարտել է 1855 թվականին։ Միայն մեկ ձեռագրով մեզ հասած այս գիրքը հիմնականում անդրադառնում է Արցախի պատմությանը, Արցախի մելիքություններին և Կովկասում ռուսական տիրապետության հաստատմանը։ Այս գիրքը պարսկերենից ադրբեջաներեն է թարգմանվել 1991 թվականին, իսկ հայերեն՝ 2000 թվականին ։
Արտաքին հղումներ
Կատեգորիա:Իսլամ ընդունած քրիստոնյաներ Կատեգորիա:Հայ գրողներ Կատեգորիա:Հայ պատմաբաններ Կատեգորիա:Հայ թարգմանիչներ Կատեգորիա:Հայ գիտնականներ
Հին Արիզոնայում
Դիպաշար
Սերժանտ Միկի Դաննը (Էդմունդ Լոու) արդեն մի քանի ամիս փորձում է ճաղերի հետևը նստեցնել հայտնի հանցագործ Սիսկո Քիդին (Ուորներ Բաքսթեր)։ Քիդը գողացած փողերի մեծ մասը ծախսում է սիրած կնոջ՝ Տոնյայի համար (Դորոթի Բյորջես), որը դավաճանում է նրան նրա բացակայության ժամանակ։ Տոնյան ծանոթանում է Դաննի հետ և իմանում, որ իր սիրեկան Քիդի գլխի համար նշանակված է մեծ փոխհատուցում։ Նա որոշում է օգտվել դրանից և միավորվում է սերժանտի հետ։
Նկարահանումներ
Ֆիլմը նկարահանվել է Բրայս կիրճի և Զայոնի ազգային պարկերում, ինչպես նաև Մոխավե անապատում։ Որպես ռեժիսոր դիտարկվել է Ռաուլ Ուոլշը, որը ցանկացել է նաև Սիսկո Քիդի դերում նկարահանվել։ Ուոլշի պլանները չեն իրականացել. ավտովթարի պատճառով դերասանը կորցրել է աջ աչքը և վերականգնման համար անհրաժեշտ են եղել ամիսներ ։
Վաշինգտոն ԿՇ
Վաշինգտոն (Կոլումբիայի շրջան) (Վաշինգտոն ԴիՍի) (Washington, District of Columbia), Ամերիկայի Միացյալ Նահանգների մայրաքաղաքը։ Պաշտոնական անվանումը` Կոլումբիա շրջան (District of Columbia, կրճատ` D.C): Որպեսզի քաղաքը չշփոթեն երկրի հյուսիս-արևմուտքում գտնվող համանուն նահանգի հետ, ամերիկացիներն իրենց խոսակցական լեզվում այն ավանում են «Դի Սի» կամ «Վաշինգտոն Դի Սի»։
Կոլումբիա շրջանն ինքնուրույն տարածք է, որ չի մտնում ոչ մի նահանգի կազմում։ Այն ձևավորվել է 1790 թվականին հատուկ ակտով և ներառել է Ջորջթաուն, ինչպես նաև Ալեքսանդրիա (մինչև 1846 թվականը) քաղաքները։ Վաշինգտոն քաղաքը հիմնադրվել է 1791 թվականին և անվանակոչվել ԱՄՆ-ի առաջին նախագահ Ջորջ Վաշինգտոնի պատվին։ 1871 թվականին Վաշինգտոն և Ջորջթաուն քաղաքները, ինչպես նաև Վաշինգտոն կոմսությունը հռչակվում են որպես ինքնուրույն վարչական միավոր`միավորվելով Կոլումբիա շրջանում։
Քաղաքը գտնվում է Պոտոմակ գետի հյուսիսային ափին։ Այն հարավ-արևմուտքում սահմանակցում է Վիրջինիա և մնացած բոլոր կողմերից` Մերիլենդ նահանգների հետ։ Քաղաքի մշտական բնակչությունը կազմում է 600.000 մարդ, սակայն աշխատանքային շաբաթվա ընթացքում քաղաքամերձ բնակավայրերի բնակիչների հաշվին այն աճում է` հասնելով մինչև մեկ միլիոնի։ Վաշինգտոնի ագլոմերացիայի բնակչությունը կազմում է մոտ 5.4 միլիոն մարդ. այդ ցուցանիշով այն ութերորդն է երկրում։
Վաշինգտոնում են գտնվում նահանգային կառավարության երեք ճյուղերի գլխավոր ներկայացուցչությունները` ներառյալ ԱՄՆ-ի նախագահի նստավայրը Սպիտակ տունը, ինչպես նաև համազգային նշանակության բազմաթիվ հուշարձաններ ու թանգարաններ։ Քաղաքում տեղակայված են բազմաթիվ դեսպանություններ, Համաշխարհային բանկի, Արժույթի միջազգային հիմնադրամի, Ամերիկյան պետությունների կազմակերպության, Միջամերիկյան զարգացման բանկի, Առողջապահության համաամերկյան կազմակերպության գլխավոր գրասենյակները։
Վաշինգտոնը ղեկավարում է քաղաքային խորհուրդը, որը բաղկացած է 13 անդամից՝ քաղաքապետի գլխավորությամբ, սակայն ԱՄՆ Կոնգրեսն ունի գերակա իշխանություն քաղաքի նկատմամբ և կարող է փոփոխել խորհրդի ընդունած օրենքները։ Այդ իսկ պատճառով քաղաքի բնակիչներն ունեն ինքնակառավարման ավելի քիչ օրենքներ, քան այլ նահանգների բնակիչները։ Կոլումբիա շրջանն ԱՄՆ-ի Կոնգրեսի Ներկայացուցիչների պալատում ունի ձայնի իրավունք չունեցող ներկայացուցիչ։ 1961 թվականին՝ մինչև ԱՄՆ Սահմանադրության 23-րդ բարեփոխման վավերացումը, շրջանի բնակիչները ձայնի իրավունք չունեին նաև նախագահական ընտրություններում։
Քաղաքի նշանաբանն է Արդարադատությունը բոլորի համար (, Justice for All):
Վաղ շրջան
Ժամանակակից Կոլումբիա շրջանի առաջին գաղութարար հողատերերը եղել են Ջորջ Թոմփսոնը և Թոմաս Ջերարդը։ 1662 թվականին նրանք որպես նվեր ստացել են Կապիտոլիում բլրի շրջակա հողերը և այլ հողատարածքներ Պոտոմակ գետի ստորին հատվածում։ Թոմփսոնը 1670 թվականին Կապիտոլիում բլրին առընթեր իր հողատարածքները վաճառել է Թոմաս Նոթլիին, ինչից հետո տարածքն անցել է Դենիել Քերոլին ։ 1697 թվականին Մերիլենդի իշխանությունները կառուցեցին ամրություն` բնիկ ամեիկացիներին քշելով արևմուտք ։